काठमाडौं (अस) । ‘इवा ब्रा’ नामक ब्राले स्तन क्यान्सर भए–नभएको पहिल्याउन सकिने भएको छ । मेक्सिकोका १८ वर्षीय जुलियन रिओस चाण्टूले यो ब्रा तयार पारेका हुन् । उनका अनुसार यो ब्रा स्तन क्यान्सरको लक्षणको बारेमा सूचना दिने गर्छ । तर, यसको पूरै परीक्षण हुन भने बाँकी रहेको बताइएको छ । मेडिकल साइन्सले पनि यसको पुष्टि गरिसकेको छैन ।
क्यान्सरयुक्त ट्युमरमा रक्त प्रवाह बढ्ने कारण छालाको तापमान बढ्छ । इवा ब्राको बायो सेन्सर तापमान मापन गर्छ । यो ब्रालाई यो एउटा एपमा जोडिएको हुन्छ । यसमा जे परिवर्तन आउँछ, त्यसको बारेमा अग्रिम जानकारी इवा ब्रा लगाएको व्यक्तिलाई मिल्नेछ । एक हप्तामा यो ब्रालाई कम्तीमा ६० देखि ९० मिनेटसम्म लगाउनुपर्नेछ, त्यसपछि मात्र यसले सही अलर्ट गर्नेछ । जुलियनका अनुसार ब्राको भित्रीभागमा राखिएको सेन्सरले हरेक क्षण स्तनको समान स्थितिको बारेमा मापन गर्दछ ।